रागिनी की मां उषा राय कहती हैं कि इसके लिए पूरा परिवार डीएवी के प्राचार्य का शुक्रगुजार है। उन्होंने कहा कि शुरू से ही रागिनी रूपम पढ़ने में तेज रही है। बोर्ड परीक्षा 89 प्रतिशत अंक लाकर उसने पास की थी। उन्होंने कहा कि गांव में कुछ खेती-बाड़ी है, उससे अनाज मिल जाता है। पुश्तैनी घर के एक हिस्से को किराए पर उठा रखा है। बच्चों की ट्यूशन वगैरह छूट गई है। दो-दो बजे रात तक जग कर बच्चों पढ़ाई कर रहे हैं। हिन्दुस्तान कोचिंग स्कॉलरशिप की परीक्षा में पास होने से उन्हें खुशी तो है, लेकिन इस बात से वह अब भी आशंकित हैं कि हॉस्टल और वहां के स्कूल में पढ़ने का खर्च वह कैसे उठाएंगी। उन्होंने कहा कि हिन्दुस्तान की ओर से अगर यह खर्च भी उठा लिया जाता, तो वह धन्य हो जाती।